b'\n_START_ARTICLE_\nPin negru\n_START_SECTION_\nDescriere\n_START_PARAGRAPH_\nAcest arbore are o \xc3\xaen\xc4\x83l\xc8\x9bime de p\xc3\xa2n\xc4\x83 la 50 m \xc8\x99i un diametru de 1 - 1,5 m. Lemnul s\xc4\x83u este de o culoare cenu\xc8\x99ie-maro.. Frunzele sale sunt aciforme, au o lungime de 15\xc2\xa0cm \xc8\x99i sunt grupate c\xc3\xa2te dou\xc4\x83. Conurile sunt ovale, cu o lungime de p\xc3\xa2n\xc4\x83 la 10\xc2\xa0cm._NEWLINE_Acest arbore are o \xc3\xaen\xc4\x83l\xc8\x9bime de p\xc3\xa2n\xc4\x83 la 50 m \xc8\x99i un diametru de 1 - 1,5 m, \xc3\xaen arealul s\xc4\x83u mediteranean, \xc3\xaens\xc4\x83 la noi nu dep\xc4\x83\xc8\x99e\xc8\x99te 30\xe2\x80\x9332 m, cu un port caracteristic cre\xc8\x99te pe st\xc3\xa2ncile calcaroase din Banat \xc8\x99i Oltenia; cu coroana piramidal\xc4\x83 care se l\xc4\x83\xc8\x9be\xc8\x99te la b\xc4\x83tr\xc3\xa2ne\xc8\x9be; lujerii viguro\xc8\x99i, brun-cenu\xc8\x99ii p\xc3\xa2n\xc3\xae la negriciosi, glabrii; acele c\xc3\xa2te dou\xc4\x83 \xc3\xaen teac\xc4\x83, au o lungime de 15\xc2\xa0cm, foarte rigide, ascu\xc8\x9bite, verde \xc3\xaentunecat spre negricios. Conurile ovoid conice sunt grupate c\xc3\xa2te 2 - 4, cu o lungime de p\xc3\xa2n\xc4\x83 la 10\xc2\xa0cm, fiind sesile sau scurt pedunculate; solzii au apofiza proeminent\xc4\x83, galben\xc4\x83 - cafenie, umbelicul este uneori prev\xc4\x83zut cu un ghimpe scurt, mai ales la solzii superiori. Semin\xc8\x9bele aripate sunt relativ grele \xc8\x99i au p\xc3\xa2n\xc4\x83 la 5\xe2\x80\x936\xc2\xa0mm lungime. Matura\xc8\x9bia conurilor este bienal\xc4\x83, cu o periodicitate a fructufica\xc8\x9biei de 2-3 ani. Lemnul s\xc4\x83u este de o culoare cenu\xc8\x99ie-maro.\n_START_SECTION_\nR\xc4\x83sp\xc3\xa2ndire\n_START_PARAGRAPH_\nPinul negru este r\xc3\xa2sp\xc3\xa2ndit \xc3\xaen sudul \xc8\x99i, par\xc8\x9bial, centrul Europei, peninsula Asia Mic\xc4\x83 \xc8\x99i nordul Africii._NEWLINE_Pinul negru este o specie exotic\xc4\x83, cu areal mai restr\xc3\xa2ns dec\xc3\xa2t pinul silvestru, fiind o component\xc4\x83 a regiunilor forestiere mediteraneene. Pinul negru este r\xc4\x83sp\xc3\xa2ndit \xc3\xaen sudul \xc8\x99i, par\xc8\x9bial, centrul Europei, peninsula Asia Mic\xc4\x83 \xc8\x99i nordul Africii. \xc3\x8en Rom\xc3\xa2nia, apare natural \xc3\xaen insule izolate din Banat \xc8\x99i Oltenia, \xc3\xaen mun\xc8\x9bii Cernei, Valea Dun\xc4\x83rii, mun\xc8\x9bii Mehedin\xc8\x9bi - Domogled \xc8\x99i Valea Runcului, unde formeaz\xc4\x83 arborete pure sau \xc3\xaen amestec cu alte specii. Prefer\xc4\x83 regiunile calde, cu \xc3\xaenghe\xc8\x9buri t\xc3\xa2rzii rare. Cu toate astea vegeteaz\xc4\x83 bine \xc8\x99i \xc3\xaen condi\xc8\x9bii sta\xc8\x9bionale grele, pe soluri superficiale, redzinice sau st\xc3\xa2ncoase, expuse usc\xc4\x83ciunii \xc3\xaenaintate. Pinus Nigra ssp. Banatica - pinul negru de banat\xc2\xa0: http://www.pinusnigrabanatica.ro/rom/index.php Arie inclus\xc4\x83 \xc3\xaen Parcul Na\xc8\x9bional Domogled - Valea Cernei \xc8\x99i este desemnat SIT de Importan\xc8\x9b\xc4\x83 Comunitar\xc4\x83.'